Атакуваха с дрон база с американски военни в Ирак - Инциденти - Светът - Новините на NOVA - NOVA\nАтакуваха с дрон база с американски военни в Ирак\n08 май 2021 13:53\nДържавата в Близкия изток често става сцена на подобни нападения\nАтака с дрон бе извършена рано тази сутрин в Ирак срещу военна база, където има американски войници, предаде Асошиейтед прес, като се позова на иракските въоръжени сили и на оглавяваната от САЩ коалиция.\nНяма пострадали хора и са нанесени незначителни материални щети на хангар. До момента никой не е поел отговорност за нападението срещу военновъздушната база Айн ал Асад, в западната иракска провинция Анбар.\nСАЩ обвиниха свързани с Иран милиции за предишни атаки в Ирак срещу свои интереси в Багдад или военни бази с американски войници. Повечето от тези нападения бяха извършени с ракети и по-малко - с дронове.\nИрак често става сцена на подобни атаки, откакто САЩ убиха при въздушен удар край летището на столицата Багдад в началото на миналата година влиятелния ирански генерал Касем Солеймани, отбелязва Асошиейтед прес.\nТрима загинаха, а 50 са ранени след дерайлиране на влак в САЩ (СНИМКИ)\nШвейцария решава на референдум за еднополовите бракове